b'\n_START_ARTICLE_\nOcena tveganja za \xc4\x8dlovekovo zdravje pri izpostavljenosti kemikalijam\n_START_SECTION_\nUgotovitev nevarnih lastnosti\n_START_PARAGRAPH_\nCilj je ugotoviti nevarne lastnosti oz. ne\xc5\xbeelene u\xc4\x8dinke snovi. Pri tem upo\xc5\xa1tevamo mo\xc5\xbene toksi\xc4\x8dne u\xc4\x8dinke (akutna toksi\xc4\x8dnost, dra\xc5\xbeilnost, jedkost, preob\xc4\x8dutljivost (senzibilacija), toksi\xc4\x8dnost pri ponovljenih odmerkih, mutagenost, rakotvornost in toksi\xc4\x8dnost za razmno\xc5\xbeevanje). Gre za pregled in oceno vseh \xc5\xbee znanih podatkov o spojini.\n_START_SECTION_\nToksi\xc4\x8dnost pri ponovljivih odmerkih in toksi\xc4\x8dnost za razmno\xc5\xbeevanje\n_START_PARAGRAPH_\nZa te dve vrsti toksi\xc4\x8dnosti se v za\xc4\x8detku izra\xc4\x8duna krivuljo odvisnosti od odmerka. Iz tega se ugotovi pri kateri koncentraciji ni ve\xc4\x8d mogo\xc4\x8de opaziti ne\xc5\xbeelenih u\xc4\x8dinkov (NOAEL). \xc4\x8ce NOAEL-a ne moremo dolo\xc4\x8diti, dolo\xc4\x8dimo najni\xc5\xbeji odmerek pri katerem je mogo\xc4\x8de opaziti ne\xc5\xbeelen u\xc4\x8dinek (LOAEL)._NEWLINE_NOAEL(no-observed-adverse-effect level) (mg/kg/dan): najvi\xc5\xa1ji testni odmerek pri katerem nismo opazili nobenih negativnih u\xc4\x8dinkov._NEWLINE_LOAEL (lowest-observed-adverse-effect level) (mg/kg/dan): najni\xc5\xbeji testni odmerek pri katerem smo opazili negativne u\xc4\x8dinke\n_START_SECTION_\nAkutna toksi\xc4\x8dnost\n_START_PARAGRAPH_\nZa oceno akutne toksi\xc4\x8dnosti, ko dolo\xc4\x8ditev NOAEL in LOAEL ni mogo\xc4\x8da, se dolo\xc4\x8da letalno dozo ali letalno koncentracijo (LD50, LC50), ali diskriminatorni odmerek iz testov s konstantnim odmerkom.\n_START_SECTION_\nMutagenost in rakotvornost\n_START_PARAGRAPH_\nTi dve lastnosti se dolo\xc4\x8data z oceno strukturnih, fizikalnih in kemijskih lastnosti, ki povzro\xc4\x8dajo karcinogenezo ali mutagenezo. Za snovi, katerih podatki ka\xc5\xbeejo na mutagenost ne pa genotoksi\xc4\x8dnosti, je potrebno dolo\xc4\x8diti LOAEL ali NOAEL.'